**Rikoksentorjuntaneuvoston kokous 2/2017**

Kokouspaikka: Terveyden ja hyvinvoinnin laitos, Mannerheimintie 166, Kh. Teoria 1 & 2

Aika: Maanantai 29.5.2017 kello 10–12.

**Puheenjohtaja Varapuheenjohtaja**

Eija Velitski (x) Seppo Kolehmainen (-)

**Varsinaiset jäsenet Varajäsenet**

Aarne Kinnunen (x) Maria Wakeham-Hartonen (x)

Jani Kotoaro (- ) Pia Sandvik (- )

Heikki Lausmaa (x) Jarmo Heinonen (- )

Heidi Kankainen (x) Harri Martikainen (- )

Immo Parviainen (x) Kristina Kaihari (- )

Ismo Tuominen (x) Tapani Aaltela (- )

Helena Ewalds (x) Eeva Nykänen (- )

Päivi Kurikka (- ) Matti Koskinen (-)

Matleena Haapala (- ) Sari Puustinen (x)

Martti Lehti (- ) Janne Kivivuori (- )

Mari Koskelainen (x) Reijo Lähde ( -)

Kaisa Saario (- ) Risto Karhunen (x)

Thomas Sundell (x) Riku-Matti Lehikoinen (x)

Pentti Lemmetyinen (x) Pia Rosengård-Andersson (- )

Päivi Okuogume (x) Sami Puumala (- )

Marjut Vuorela (- ) Leena-Kaisa Åberg (x)

**Sihteeristö**

Minna Piispa (x) Sonja Tanttari (x)

Markus Alanko (x) Riikka Kostiainen (x)

Saija Sambou (x)

**Asiantuntija:**

Lauri Holmström, SM

**Esityslista**

1. Kokouksen avaus, laillisuus ja päätösvaltaisuus

Puheenjohtaja avasi kokouksen ja totesi sen laillisesti kokoon kutsutuksi ja päätösvaltaiseksi.

1. Kokouksen työjärjestys

Siirrettiin Lauri Holmströmin alustus kokouksen viidenneksi asiakohdaksi ja hyväksyttiin kokouksen työjärjestys muutoin.

1. THL:n valtion palvelut -osaston toiminta (Liite 1)

Yksikönpäällikkö Teemu Gunnar esitteli osaston toimintaa. Osasto ohjaa, järjestää ja tuottaa valtion sosiaali- ja terveyspalveluja ja vastaa alaisestaan viranomaistoiminnasta. Osastolla on neljä yksikköä. Oikeuslääketieteen yksikön tehtäviin kuuluvat kuolemansyyn selvittämisen ohjaus ja valvonta, poliisin tai tuomioistuimen määräämien oikeuslääketieteellisten ruumiinavausten tekeminen, oikeuslääketieteen asiantuntijatehtävät sekä maahanmuuttajien ikäarviotutkimukset. Oikeushammaslääketieteelliset toiminnot ovat siirtyneet THL:een 1.1.2017 alkaen. Myös oikeuslääketieteen palvelutoiminnot siirretään yliopistoilta THL:een vuosien 2016-2018 aikana. Oikeustoksikologian yksikkö mm. suorittaa oikeustoksikologisia alkoholi-, liuotin-, myrkky-, huume- ja lääkeainetutkimuksia, sekä biokemiallisia määrityksiä. Tutkimuksia on vuodessa 40 000. Oikeusgenetiikan yksikkö suorittaa lakisääteisiä oikeusgeneettisiä isyystutkimuksia sekä toimii kansallisena asiantuntijana. Myös turvapaikanhakijoiden oleskelulupahakemusprosessiin liittyvät perheen yhdistämistutkimukset tehdään yksikössä.

Muut erityispalvelut yksikkö, joka vastaa turvakotipalveluista, nollalinjasta ja sovittelusta. Turvakotitoimintaa ohjaa vuonna 2015 voimaan tullut laki valtion varoista maksettavasta korvauksesta turvakotipalvelun tuottajalle. Tällä hetkellä Suomessa on 23 turvakotia. Nollalinja avattiin 19.12.2016. Sovittelun järjestämisvastuu on THL:llä, johto, ohjaus ja valvonta STM:llä. Vuonna 2016 tehtiin 13 117 sovittelua. Lisäksi osasto vastaa THL:n alaisten laitosten tulosohjauksesta, kuten THL:n alaiset lastensuojeluyksiköt (valtion koulukodit ja vankilan perheosasto), valtion mielisairaalat ja vankiterveydenhuollon yksikkö. Osastolla on 120 työntekijää.

1. Sisäisen turvallisuuden strategia ja RTN:n rooli toimeenpanon toteutuksessa (liite 2)

Erityisasiantuntija Lauri Holmström SM esitteli Sisäisen turvallisuuden strategian tilannetta. Strategiassa on toimenpiteitä, joiden toteuttamisessa RTN voisi olla mukana. Turvattomuuden torjumisen kokonaisuuteen liittyy tavoite viranomaisten toiminnan ja rikoksia ennalta estävien palveluiden yhteensovittamisesta siten, että ne vähentävät syrjäytyneiden henkilöiden rikollisuutta mahdollisimman tehokkaasti. Pääpaino on nuorissa, rikoksilla oireilevissa miehissä ja OM/ RTN olisi vastuutoimijana. Toinen toimenpide liittyy turvallisuustyön koordinointiin maakunnissa ja kunnissa, sähköisen hyvinvointikertomuksen edistämiseen turvallisuussuunnittelussa ja maakuntiin kaavailtuihin turvallisuuskoordinaattoreihin.

Keskustelussa Sambou nosti esiin RTN:n toteuttaman kuntakyselyn, jonka tavoitteena on edesauttaa paikallista rikoksentorjuntatyötä ja turvallisuuden lisäämistä. Kansallisessa rikoksentorjuntaohjelmassa on paljon yhteisiä tavoitteita STS:n kanssa ja kyselyssä tuli esiin paljon haasteita, joita varmasti nousee esiin myös sisäisen turvallisuuden strategian toteuttamisessa ainakin paikallisella tasolla. Keskustelussa todettiin, että asiassa kannattaa tehdä yhteistyöstä RTN:n ja SM:n välillä. Ewalds toi esiin sovittelun liittymäkohdat nuorten rikoksilla oireilevien palveluketjussa. Åberg muistutti, että tässä työssä tulee ottaa huomioon myös uhri-näkökulma, sillä moni rikoksilla oireileva voi olla itse uhri. Rikosuhripäivystys on tuottanut paljon materiaalia nuorille rikoksen tunnistamiseksi ja uhrin oikeuksista rikosprosessissa. Velitski kiitti, että työssä on rohkeasti tunnistettu oikea kohderyhmä, nuoret, rikoksilla oirehtivat miehet.

Strategian hyväksyttäneen loppukesästä, minkä jälkeen mietitään käytännön toteutusta ja Holmström totesi, että OM/RTN otetaan mielellään mukana käytännön toteutuksen suunnitteluun.

1. Edellisen kokouksen pöytäkirja

Hyväksyttiin edellisen kokouksen pöytäkirja.

1. Petostyöryhmän eteneminen

Markus Alanko kertoi petostyöryhmän etenemisestä. Työryhmä on kerännyt tilastoja ja materiaalia eri lähteistä petosrikosten kuvaamiseksi ja ilmiön tarkemmaksi kartoittamiseksi sekä kuullut asiantuntijoita. Tietoja petoksista ja niihin liittyvistä valistusmateriaaleista kerätään mm. parhaillaan toteutettavan Tampereen turvallisuuskyselyn yhteydessä. Lisäksi Poliisiammattikorkeakoulu avustaa tilastojen keräämisessä ja analysoinnissa. Työryhmä keskittyy kolmeen petostyyppiin; myyntipetokset, identiteettivarkaudet ja ikääntyneisiin kohdistuvat petokset. Oikeusministeriön rikoksentorjunta-avustuksilla toteutetaan Turussa hanke, missä kartoitetaan parhaita kanavia välittää tietoa petoksista ja niiltä suojautumisesta ikääntyneille. Lisäksi hankkeessa tuotetaan ikääntyville videomateriaalia petosten ehkäisystä. Työryhmätyöskentelyn loppuvaiheessa tehdään suositukset ja työ julkaistaan rikoksentorjuntakatsauksena loppuvuodesta.

1. Kuntakyselyn tuloksia,

Saija Sambou esitteli kyselyn alustavia tuloksia. Kysely toteutettiin yhdessä Kuntaliiton kanssa maalis-huhtikuussa. Kuntien kirjaamoja pyydettiin ohjaamaan kysely kuntien turvallisuudesta ja rikosten ehkäisystä vastaaville henkilöille. Vastauksia saatiin 129 ja vastausprosentti oli hyvä 43%.

Kysely osoittaa, että rikosten ehkäisyä ei tunnisteta erityisesti pienissä kunnissa, joita suurin osa Suomen kunnista on. Rikosten ehkäisyä toteutetaan isoimmissa kunnissa osana kuntien turvallisuussuunnittelua ja pienemmissä osana sähköistä hyvinvointikertomusta. Kyselyn mukaan rikosten ehkäisy näkyy melko huonosti kunnan strategisessa suunnittelussa ja talouden ja toiminnan suunnittelussa. Toisaalta, kun rikosten ehkäisyä tehdään, on siinä lähdetty paikallisista tarpeista ja ongelmista.

Keskusteltiin myös siitä, mitä tulokset kertovat rikosten ehkäisyn näkyvyydestä kunnissa ja miten näkyvyyttä ja asian tunnistamista voitaisiin parantaa. Keskustelussa tuli ilmi myös, että jos rikoksen ehkäisyn kustannustehokkuutta voitaisiin paremmin osoittaa, se hyödyllisyys nousisi paremmin esille.

Sihteeristö jatkaa tulosten analysointia ja raportti ilmestyy syksyllä.

1. Kansallisen rikoksentorjuntakilpailun raadin nimeäminen

Kansallinen kilpailu on avattu ja aiheena ovat kyberrikollisuus. Hyväksyttiin työvaliokunnan ehdotus raadin jäseniksi. Raatiin nimettiin: erikoissuunnittelija Mika Junninen oikeusministeriöstä, poliisitarkastaja Heidi Kankainen sisäministeriöstä ja rikosylikomisario Timo **Piiroinen** Keskusrikospoliisista.

1. Jäsenmuutokset

Hyväksyttiin esitykset työvaliokunnan, paikallisen rikoksentorjuntajaoston ja petostyöryhmän jäsenmuutoksista.

1. Ilmoitus- ja muut mahdolliset asiat

Turvallisuuskomitea on julkaissut kodin kyberrikollisuus –oppaan.

Kansallinen rikoksentorjuntakilpailu on avattu ja neuvoston jäseniä pyydetään levittämään kilpailukutsua.

1. Seuraavan kokouksen ajankohta

Maanantaina 2.10. klo 10, Ympäristöministeriö, Aleksanterinkatu 7, kh. Pankkisali

1. Kokouksen päättäminen

Puheenjohtaja päätti kokouksen klo 11.30.